Ինչ ուզում եք՝ ասեք, բայց լավ է, երբ տանը միանգամից մի քանի պաշտոնյա կա։ Ունեցվածքի հայտարարագրերը լրացնելիս ոչ մի պրոբլեմ չի առաջանում։ Որտեղի՞ց այսինչ գույքը կամ փողը: Եղբայրս է նվիրել: Իսկ նրա՞ն որտեղից: Հայրն է նվիրել: Իսկ նրա՞ն: Ես եմ նվիրել, և այդպես շարունակ... Անգամ ստելու կարիք չկա։ Չէ՞ որ ունեցվածքի հայտարարագրում կարող ես նաև չնշել, թե կոնկրետ ով է նվիրել կամ ինչ նպատակով։ Նվիրել են և վերջ: Իհարկե, հանրությունը կզարմանա, ինչ-որ տեղ՝ նույնիսկ կապշի, բայց դա ո՞ւմ է հետաքրքրելու: Հաստատապես՝ ո՛չ անկեղծ և ամբողջական հայտարարագրեր ներկայացնող պաշտոնյաներին: